ওয়েব ডেস্ক : শহরের ভিডিও গেম খেলার পোকাদের জন্য দারুণ সুখবর। এবার আর শুধু ভিডিও গেম নয়। বরং সঙ্গে আরও অনেক কিছু। ইন্ডোর গেমস-এর দেদার আয়োজন। সঙ্গে খানা পিনা। 'ফুড ফর থট' বোধহয় একেই বলে! হট বা কোল্ড কফি, মুচমুচে স্ন্যাক্সের সঙ্গে বুদ্ধির খোরাক জোগানোর জন্য প্রচুর ইন্ডোর গেমস। কলকাতা শহরে এবার খুলল প্রথম গেমিং ক্যাফে 'বগলিং গেমস'। তাই আর শুধুই ভিডিও গেমস নয়, সারা বিশ্বের নানা ইন্ডোর গেমস খেলতে আর খানাপিনা করার মজা এবার আপনি উপভোগ করুন আপনার প্রিয়জনের সঙ্গে ।